CELEX: 62018CN0451
Language: hu
Date: 2018-07-10 00:00:00
Title: C-451/18. sz. ügy: A Győri Ítélőtábla (Magyarország) által 2018. július 10-én benyújtott előzetes döntéshozatal iránti kérelem – Tibor-Trans Fuvarozó és Kereskedelmi Kft. kontra DAF TRUCKS N.V.

10.9.2018   
            
            
               HU
            
            
               Az Európai Unió Hivatalos Lapja
            
            
               C 319/15
            
         
      A Győri Ítélőtábla (Magyarország) által 2018. július 10-én benyújtott előzetes döntéshozatal iránti kérelem – Tibor-Trans Fuvarozó és Kereskedelmi Kft. kontra DAF TRUCKS N.V.
      (C-451/18. sz. ügy)
      (2018/C 319/18)
      Az eljárás nyelve: magyar
      
         A kérdést előterjesztő bíróság
      
      Győri Ítélőtábla
      
         Az alapeljárás felei
      
      
         Felperes: Tibor-Trans Fuvarozó és Kereskedelmi Kft.
      
         Alperes: DAF TRUCKS N.V.
      
         Az előzetes döntéshozatalra előterjesztett kérdések
      
      Az Európai Parlamentnek és a Tanácsnak a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló 1215/2012/EU rendelete (1) 7. cikke 2. pontjának különös joghatósági szabályát úgy kell-e értelmezni, hogy a „káresemény bekövetkezésének helye” megalapozza a fórum joghatóságát, ha
      
                  —
               
               
                  az állítása szerint kárt szenvedett felperes székhelye, gazdasági tevékenységének, vagyoni érdekeltségeinek központja ebben az államban van;
               
            
                  —
               
               
                  a felperes igényét egyetlen, más uniós tagállamban székhellyel rendelkező tehergépjármű-gyártó alperes ellen az Európai Unió Működéséről szóló Szerződés 101. cikke (1) bekezdésének [korábban az EKSZ 81. cikk (1) bekezdésének] megsértésére hivatkozással a Bizottság által az Európai Gazdasági Térségben alkalmazott árazásra és a bruttó áremelésekre vonatkozó összehangolt megállapodásokból álló jogsértésre alapítja, mely határozatnak az alperesen kívül több címzettje is van;
               
            
                  —
               
               
                  a felperes kizárólag a kartellben érintett más vállalkozások által gyártott tehergépjárműveket szerzett be;
               
            
                  —
               
               
                  nincs arra vonatkozó adat, hogy a versenykorlátozónak minősített találkozók bármelyikére a fórum államában került sor;
               
            
                  —
               
               
                  a felperes – álláspontja szerint torzított áron – tehergépjárműveket rendszerint a fórum államában és úgy vásárolt, hogy itt működő cégekkel zárt végű lízingszerződéseket kötött, de állítása szerint a márkakereskedőkkel közvetlenül tárgyalt, az általa kialkudott árat a lízingbeadó saját hasznával és a lízing költségeivel megnövelte, a felperes pedig a lízingszerződés teljesítését követően, annak megszűnésével szerezte meg a gépjárművek tulajdonjogát?
               
            
         (1)  HL 2012, L 351., 1. o.